«Տոնը կազմապերպվում է համայնքի բնակիչների ու զբոսաշրջիկների համար: Այս փառատոնը ևս մեկ հնարավորություն է համայնքների բնակիչների համար` ցուցադրելու իրենց տաղանդը ու արտադրանքը», – ներկայացնում է Արենը` պատասխանելով այն հարցին, թե ի՞նչ նպատակ է հետապնդում ու ու՞մ համար է կազմակերպվում այս փառատոնը: «Փառատոնի անցկացման համար մենք ընտրեցինք, հատկապես, Տաթևի հովիտը ու ապահովում ենք շրջակա գյուղերի ակտիվ մասնակցությունը, քանի որ այս տարածաշրջանը համարվում է Սյունիքի մարզում ամենաակտիվ զբոսաշրջային գոտին և, իհարկե, «Տաթևի վերածնունդ» հիմնադրամը վերջին մի քանի տարիներին հանդես է գալիս տարածաշրջանում զբոսաշրջության զարգացման բազմաբնույթ նախաձեռնություններով, մասնավորապես` «ՏաԹևեր» ճոպանուղու կառուցումը, ամենաերկար հետադարձելին աշխարհում, Տաթևի վանական համալիրում գտնվող ձիթարանի վերականգումը և, իհարկե, շարունակվում է Տաթևի վանական համալիրի վերանորոգման աշխատանքները», – պատմում է Արենը: